
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 378 

18 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθιέρωσης υπερωριακής εργασίας υπαλλήλων 
της Διεύθυνσης (Δ1) Διοικητικού του Υπουργείου Οι¬ 
κονομικών, οι οποίοι θα παρέχουν υπηρεσία - γραμ¬ 
ματειακή υποστήριξη στο γραφείο του Γενικού Γραμ- 

ματέα Εσόδων, για το πρώτο εξάμηνο του 2014. 1 

Μεταβίβαση αρμοδιοτήτων στο Γ ενικό Γ ραμματέα, 
σε Προϊσταμένους οργανικών μονάδων της Γ ενι¬ 
κής Γραμματείας Πληθυσμού και Κοινωνικής Συ¬ 
νοχής και μεταβίβαση δικαιώματος υπογραφής 

με εντολή του Αναπληρωτή Υπουργού. 2 

Έγκριση του Προγράμματος Παιδαγωγικής και Διδα¬ 
κτικής Επάρκειας Αποφοίτων Πανεπιστημιακών 
Τμημάτων, του Παιδαγωγικού Τμήματος Δημοτι¬ 
κής Εκπαίδευσης της Σχολής Επιστημών Αγωγής 


του Πανεπιστημίου Κρήτης. 3 

Χορήγηση άδειας ιδιωτικού Σχολείου Πρωτοβάθμι¬ 
ας Εκπαίδευσης - Συστεγαζόμενου Νηπιαγωγεί¬ 
ου με ΜΦΠΑΔ. 4 

Χορήγηση άδειας ιδιωτικού Σχολείου Πρωτοβάθμι¬ 
ας Εκπαίδευσης - Συστεγαζόμενου Νηπιαγωγεί¬ 
ου με ΜΦΠΑΔ. 5 

Ανασύνταξη Καταστατικού του Τομέα Σύνταξης Εφη¬ 
μεριδοπωλών και Υπαλλήλων Πρακτορείων Θεσ¬ 
σαλονίκης του Κλάδου Κύριας Ασφάλισης του 

ΕΤΑΠ-ΜΜΕ. 6 

Καθορισμός τελών χρήσης Πάρκων και Αλσών αρ¬ 
μοδιότητας της Περιφέρειας Αττικής. 7 


ΑΠΟΦΑΣΕΙ Σ 

Αριθ. οικ. 2/6377/0022 (1) 


Έγκριση καθιέρωσης υπερωριακής εργασίας υπαλλή¬ 
λων της Διεύθυνσης (Δ1) Διοικητικού του Υπουργεί¬ 
ου Οικονομικών, οι οποίοι θα παρέχουν υπηρεσία - 
γραμματειακή υποστήριξη στο γραφείο του Γ ενικού 
Γ ραμματέα Εσόδων, για το πρώτο εξάμηνο του 2014. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 


για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 98/Α). 

2. Τις διατάξεις του άρθρου 20 του Ν. 4024/2011 (ΦΕΚ 
226/Α'/2011) «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015», όπως τροποποιήθηκαν 
με τις όμοιες του άρθρου 45 τουν. 4071/2012 (ΦΕΚ 85/Α). 

3. Την υπ’ αριθ. Υ48/9-7-2012 (ΦΕΚ 2105/Β/9.7.2012) 
Απόφαση καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα. 

4. Την υπ’ αριθ. 2/46430/000424.7.2012 απόφαση με¬ 
ταβίβασης αρμοδιοτήτων και εξουσίας υπογραφής «Με 
εντολή Αναπληρωτή Υπουργού» (ΦΕΚ 2183/Β/24.7.2012) 

5. Το υπ’ αριθ. ΔΙΑ 1016201 ΕΞ 2014 έγγραφο της Δ1- 
Διοικητικού περί ανάγκης απογευματινής υπερωριακής 
απασχόλησης των έξι μονίμων (6) υπαλλήλων, οι οποίοι 
παρέχουν υπηρεσία - γραμματειακή υποστήριξη στο 
γραφείο του Γ ενικού Γ ραμματέα Εσόδων, προκειμένου 
να αντιμετωπίζονται οι ιδιαίτερα αυξημένες υποχρε¬ 
ώσεις και ο φόρτος εργασίας του εν λόγω Γ ραφείου. 

6. Το υπ’ αριθ. 2/6377/ΔΠΔΑ/24-01-2014 έγγραφο της 
Διεύθυνσης Προϋπολογισμού και Δημοσιονομικών Ανα¬ 
φορών του Υπουργείου Οικονομικών. 

7. Την υπ’ αριθ. 2/6384/24-1-2014 απόφαση δέσμευσης 
πίστωσης της Διεύθυνσης Προϋπολογισμού και Δημο¬ 
σιονομικών Αναφορών του Υπουργείου Οικονομικών. 

8. Το γεγονός ότι, από τις διατάξεις της παρούσας 
απόφασης, προκαλείται δαπάνη ύψους 5.000 € περίπου 
και θα καλυφθεί από τις πιστώσεις του τακτικού προϋ¬ 
πολογισμού του Υπουργείου Οικονομικών, στον Ειδ. Φο¬ 
ρέα 23-180 και ΚΑΕ 0511 οικ. έτους 2014, αποφασίζουμε: 

Εγκρίνουμε την καθιέρωση υπερωριακής απογευματινής 
εργασίας σε έξι (6) υπαλλήλους της Διεύθυνσης (Δ1) Διοι¬ 
κητικού του Υπουργείου Οικονομικών, οι οποίοι παρέχουν 
υπηρεσία - γραμματειακή υποστήριξη στο γραφείο του 
Γενικού Γ ραμματέα Εσόδων για μέχρι είκοσι (20) απογευ¬ 
ματινές ώρες ανά υπάλληλο κατά το χρονικό διάστημα 
από τη δημοσίευση της παρούσας και μέχρι 30.06.2014. 

Η συγκρότηση συνεργείου υπερωριακής εργασίας και 
ο ορισμός των υπαλλήλων, θα γίνεται με απόφαση του 
Προϊσταμένου της Διεύθυνσης Διοικητικού (Δ1), με την 
οποία θα κατανέμονται οι ώρες, κατά μήνα και κατά 
υπάλληλο, ανάλογα με τις υπηρεσιακές ανάγκες και θα 
βεβαιώνεται και η πραγματοποίηση αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2014 

Με εντολή Αναπληρωτή Υπουργού 
Η Γενική Γραμματέας Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 

-♦- 

Αριθ. 4476 (2) 

Μεταβίβαση αρμοδιοτήτων στο Γ ενικό Γ ραμματέα, σε 
Προϊσταμένους οργανικών μονάδων της Γενικής 
Γραμματείας Πληθυσμού και Κοινωνικής Συνοχής 
και μεταβίβαση δικαιώματος υπογραφής με εντολή 
του Αναπληρωτή Υπουργού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Του άρθρου 12 του ν. 4147/2013 «Κύρωση της από 
31.12.2012 Πράξης Νομοθετικού Περιεχομένου "Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας" και άλλες διατάξεις» (ΦΕΚ Α' 98). 

β) Των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α'98). 

γ) Του άρθρου 9 του Κώδικα Διοικητικής Διαδικασίας, 
που κυρώθηκε με το άρθρο πρώτο του ν. 2690/1999 
(ΦΕΚ Α' 45). 

δ) Του π.δ. 65/2011 «Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία α) Εσωτερικών και β) Διοικητικής 

Μεταρρύθμισης και Ηλεκτρονικής Διακυβέρνησης.» 

(ΦΕΚ Α' 147). 

ε) Του π.δ. 234/2007 «Σύσταση Γενικής Διεύθυνσης 
Μεταναστευτικής Πολιτικής και Κοινωνικής'Ενταξης στο 
Υπουργείο Εσωτερικών» (ΦΕΚ Α' 272). 

στ) Του π.δ. 146/2008 «Τροποποίηση του π.δ. 49/1988 
«Οργανισμός του Υπουργείου Εσωτερικών», όπως συ¬ 
μπληρώθηκε και τροποποιήθηκε μεταγενέστερα» (ΦΕΚ 
Α' 202). 

ζ) Του π.δ. 11/2010 «Σύσταση Γ ενικής Γ ραμματείας Με¬ 
ταναστευτικής Πολιτικής στο Υπουργείο Εσωτερικών, 
Αποκέντρωσης και Ηλεκτρονικής Διακυβέρνησης», (ΦΕΚ 
Α' 15). 

η) του άρθρου 2 του π.δ. 96/2010 «Σύσταση Υπουργείου 
Θαλάσσιων Υποθέσεων, Νήσων και Αλιείας, καθορισμός 
των αρμοδιοτήτων του και κατανομή αρμοδιοτήτων των 
Υπουργείων» (ΦΕΚ Β' 170). 

θ) του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153). 

2. Την υπ’ αριθ. Υ305/1.7.2013 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών Λεωνίδα Γρηγοράκο» (ΦΕΚ Β' 
1628), όπως κάθε φορά ισχύει. 

3. Την υπ’ αριθ. 9063/12.3.2012 απόφαση της Αναπλη- 
ρώτριας Υπουργού Εσωτερικών «Μεταβίβαση αρμοδιο¬ 
τήτων στο Γ ενικό Γ ραμματέα σε Προϊσταμένους οργα¬ 
νικών μονάδων της Γ ενικής Γ ραμματείας Πληθυσμού και 
Κοινωνικής Συνοχής» (ΦΕΚ Β' 868), όπως τροποποιήθηκε 


με τις 22502/13/16.5.2013 (ΦΕΚ Β' 1195) (διόρθωση σφαλ¬ 
μάτων ΦΕΚ Β' 1503) και 43395/13/12.9.2013 (ΦΕΚ Β' 2373) 
αποφάσεις του Αναπληρωτή Υπουργού Εσωτερικών και 

4. Την υπ’ αριθ. 38280/26-08-2011 απόφαση του Υφυ¬ 
πουργού Εσωτερικών «Μεταβίβαση αρμοδιοτήτων στο 
Γ ενικό Γ ραμματέα Πληθυσμού και Κοινωνικής Συνοχής 
του Υπουργείου Εσωτερικών» (ΦΕΚ Β' 2152). 

5. Την ανάγκη εύρυθμης και αποδοτικής λειτουργίας 
των υπηρεσιών της Γενικής Γραμματείας Πληθυσμού 
και Κοινωνικής Συνοχής. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μεταβιβάζουμε στον Γενικό Γραμματέα της Γενικής 
Γραμματείας Πληθυσμού και Κοινωνικής Συνοχής την 
άσκηση αρμοδιοτήτων στα παρακάτω θέματα της Γ ε¬ 
νικής Γ ραμματείας Πληθυσμού και Κοινωνικής Συνοχής 
του Υπουργείου Εσωτερικών: 

1. Την υποβολή ερωτημάτων για γνωμοδότηση προς 
το Νομικό Συμβούλιο του Κράτους. 

2. Την έγκριση διοργάνωσης συνεδρίων και εκθέσε¬ 
ων με αντικείμενο τα θέματα της Γ ενικής Γ ραμματείας 
Πληθυσμού και Κοινωνικής Συνοχής. 

3. Τα έγγραφα που αφορούν στη σύγκληση συσκέψε¬ 
ων καθώς και στη συμμετοχή υπαλλήλων σε συσκέψεις 
που διενεργούνται από κοινού με άλλα Υπουργεία ή 
φορείς με αντικείμενο τα θέματα της Γ ενικής Γ ραμμα¬ 
τείας Πληθυσμού και Κοινωνικής Συνοχής. 

4. Την έκδοση εγκυκλίων και οδηγιών στα θέματα 
αρμοδιότητας της Γ ενικής Γ ραμματείας Πληθυσμού και 
Κοινωνικής Συνοχής. 

5. Την υποβολή αίτησης για τη χρηματοδότηση των 
δραστηριοτήτων του εθνικού σημείου επαφής του Ευ¬ 
ρωπαϊκού Δικτύου Μετανάστευσης. 

6. Τα έγγραφα που αφορούν στη διαμόρφωση εθνικών 
θέσεων για θέματα της Γ ενικής Γ ραμματείας Πληθυσμού 
και Κοινωνικής Συνοχής ενώπιον των οργάνων της Ευ¬ 
ρωπαϊκής Ένωσης και των λοιπών διεθνών οργανισμών, 
στο πλαίσιο της γενικής πολιτικής και κατευθύνσεων 
του Υπουργείου. 

7. Την πρόσκληση σε διαβούλευση προς όλους τους 
εμπλεκόμενους φορείς: α) για τη διαμόρφωση της Εθνι¬ 
κής Στρατηγικής για την Κοινωνική Ένταξη, και β) για 
την κατάρτιση των ετήσιων προγραμμάτων του Ευρω¬ 
παϊκού Ταμείου Ένταξης. 

Άρθρο 2 

Μεταβιβάζουμε στον Προϊστάμενο της Γ ενικής Διεύ¬ 
θυνσης Διοικητικής Υποστήριξης την άσκηση αρμοδιο¬ 
τήτων στα παρακάτω θέματα: 

1. Την έκδοση αποφάσεων για θέματα ιθαγένειας, μετά 
από σύμφωνη γνώμη του Συμβουλίου Ιθαγένειας. 

2. Την αποστολή στατιστικών στοιχείων για θέματα 
ιθαγένειας στα όργανα της ΕΈ. ή άλλους διεθνείς ορ¬ 
γανισμούς, σε ελληνικούς φορείς καθώς και σε κάθε 
ενδιαφερόμενο πολίτη. 

Άρθρο 3 

Μεταβιβάζουμε στον Προϊστάμενο της Γ ενικής Διεύθυν¬ 
σης Μεταναστευτικής Πολιτικής και Κοινωνικής'Ενταξης 
την άσκηση αρμοδιοτήτων στα παρακάτω θέματα: 

Την αποστολή στατιστικών στοιχείων για θέματα με- 
ταναστευτικής πολιτικής και κοινωνικής ένταξης στα 
όργανα της Ε.Ε. ή άλλους διεθνείς οργανισμούς, σε 
ελληνικούς φορείς καθώς και σε κάθε ενδιαφερόμενο 
πολίτη. 

Αρθρο 4 

Μεταβιβάζουμε στους Προϊσταμένους των Διευθύνσε¬ 
ων, που υπάγονται στη Γενική Γραμματεία Πληθυσμού 
και Κοινωνικής Συνοχής, την άσκηση αρμοδιοτήτων στα 
παρακάτω θέματα, αντιστοίχως προς τις αρμοδιότητες 
κάθε Διεύθυνσης: 

1. Τις αποφάσεις ανασύστασης φακέλου. 

2. Την έγκριση χορήγησης ειδικής θεώρησης εισόδου 
για την ανάπτυξη επενδυτικής δραστηριότητας και για 
λόγους δημοσίου συμφέροντος από την αρμόδια ελλη¬ 
νική προξενική αρχή. 

3. Την έκδοση αποφάσεων πολιτογράφησης ομογε¬ 
νών κατόχων Ειδικού Δελτίου Ταυτότητας Ομογενών 
(Ε.Δ.Τ.Ο.), κατ’ εφαρμογή του άρθρου 23 παρ. 4 του 
Ν. 3838/2010 (49/Α'). 

4. Τη μέριμνα για την τροφοδότηση του δικτυακού 
τόπου του Υπουργείου με πληροφορίες, εγκυκλίους 
και υλικό εν γένει σχετικά με τα θέματα της οικείας 
Διεύθυνσης. 

5. Την ειδική εξουσιοδότηση υπαλλήλων για την εκ¬ 
προσώπηση του Υπουργείου ενώπιον των αρμόδιων 
διοικητικών δικαστηρίων κατά την εκδίκαση σε πρώ¬ 
το βαθμό των ακυρωτικών διαφορών, οι οποίες γεν- 
νώνται κατ’ εφαρμογή της νομοθεσίας περί αλλοδα¬ 
πών, σύμφωνα με την παράγραφο 9 του άρθρου 7 του 
Ν. 4018/2011 (215/Α). 

Αρθρο 5 

Μεταβιβάζουμε στους Προϊσταμένους των Τμημάτων, 
που υπάγονται στη Γ ενική Γ ραμματεία Πληθυσμού και 
Κοινωνικής Συνοχής, την άσκηση αρμοδιοτήτων στα 
παρακάτω θέματα, αντιστοίχως προς τις αρμοδιότητες 
κάθε Τμήματος: 

1. Την έκδοση ειδικών βεβαιώσεων νόμιμης διαμονής. 

2. Τις αποφάσεις επιβολής προστίμου σύμφωνα με 
τις διατάξεις της παραγράφου 1 του άρθρου 11 και της 
παραγράφου 4 του άρθρου 87 του Ν. 3386/2005 (212/ 
Α'), όπως αυτές ισχύουν κάθε φορά. 

Αρθρο 6 

1. Οι αρμοδιότητες που έχουν μεταβιβαστεί στους 
Προϊσταμένους Γενικής Διεύθυνσης, Διευθύνσεων και 
Τμημάτων, σύμφωνα με τα οριζόμενα στα άρθρα 5, 6 και 
7 της υπ’ αριθ. ΔΙΔΚ/Φ. 1/2/27098/12.10.2007 (ΦΕΚ Β' 2023) 
κοινής απόφασης του Υπουργού και των Υφυπουργών 
Εσωτερικών, όπως ισχύει, συνεχίζουν να ασκούνται από 
τους Προϊσταμένους των οργανικών μονάδων της Γ ενι¬ 
κής Γραμματείας Πληθυσμού και Κοινωνικής Συνοχής. 

2. Η κατά τα προηγούμενα άρθρα μεταβίβαση αρμοδι¬ 
οτήτων ισχύει και για τους αναπληρωτές σε περίπτωση 
έλλειψης, απουσίας ή κωλύματος. 

Αρθρο 7 

Στον Προϊστάμενο της Διεύθυνσης Ιθαγένειας μετα¬ 
βιβάζουμε το δικαίωμα να υπογράφει «Με Εντολή Ανα¬ 
πληρωτή Υπουργού» για τα παρακάτω θέματα: 


1. Την έκδοση αποφάσεων πολιτογράφησης αλλογε¬ 
νών αλλοδαπών. 

2. Την έκδοση αποφάσεων πολιτογράφησης ομογε¬ 
νών αλλοδαπών μη κατόχων Ειδικού Δελτίου Ταυτότη¬ 
τας Ομογενών (Ε.Δ.Τ.Ο.) και ομογενών εξωτερικού, κατ’ 
εφαρμογή του άρθρου 10 του Ν. 3284/2004 (ΦΕΚ Α' 217). 

Αρθρο 8 

1. Μεταβιβάζουμε το δικαίωμα υπογραφής «Με εντολή 
Αναπληρωτή Υπουργού» στους κατωτέρω υπαλλήλους 
της Διεύθυνσης Μεταναστευτικής Πολιτικής: 

α) Αποστολοπούλου Σπυριδούλα, μόνιμο υπάλληλο 
του κλάδου ΠΕ Διοικητικού με Δ' βαθμό. 

β) Δαμουλιάνου Αννα, μόνιμο υπάλληλο του κλάδου 
ΤΕ Διοικητικού-Λογιστικού με Ε' βαθμό. 

γ) Ευαγγελίδου Ουρανία, υπάλληλο με σχέση εργα¬ 
σίας Ι.Δ.Α.Χ. ειδικότητας ΠΕ Ψυχολόγων με Ε' βαθμό. 

δ) Ζαράνη Νεκταρία, μόνιμο υπάλληλο του κλάδου ΠΕ 
Διοικητικού με Δ' βαθμό. 

ε) Καλδή Παρασκευή, υπάλληλο με σχέση εργασίας 
Ι.Δ.Α.Χ. ειδικότητας ΠΕ Διοικητικού - Οικονομικού με 
Δ' βαθμό. 

στ) Κασσή Αλεξάνδρα, μόνιμο υπάλληλο του κλάδου 
ΤΕ Διοικητικού - Λογιστικού με Δ' βαθμό. 

ζ) Κούτρα Ερικέτη, μόνιμο υπάλληλο του κλάδου ΠΕ 
Διοικητικού με Ε' βαθμό. 

η) Λυμπέρη Αναστασία, μόνιμο υπάλληλο του κλάδου 
ΠΕ Διοικητικού με Ε' βαθμό. 

θ) Νικολό Ιωάννη, μόνιμο υπάλληλο του κλάδου ΠΕ 
Διοικητικού με Ε' βαθμό. 

ι) Ντελή Μαυρέτα, μόνιμο υπάλληλο του κλάδου ΠΕ 
Διοικητικού - Οικονομικού με Δ' βαθμό. 

ια) Παλαιολόγου Παρασκευή, υπάλληλο με σχέση ερ¬ 
γασίας Ι.Δ.Α.Χ. ειδικότητας ΠΕ Διοικητικού με Ε' βαθμό. 

ιβ) Παπαγιαννίδου Ευτυχία, μόνιμο υπάλληλο του κλά¬ 
δου ΠΕ Διοικητικού - Οικονομικού με Δ' βαθμό. 

ιγ) Παπασταύρου Χριστίνα, μόνιμο υπάλληλο του κλά¬ 
δου ΠΕ Διοικητικού με Δ' βαθμό. 

ιδ) Πεσίνη Θεοδώρα, μόνιμο υπάλληλο του κλάδου ΠΕ 
Διοικητικού με Δ' βαθμό. 

ιε) Πετροπούλου Λαμπρινή, μόνιμο υπάλληλο του κλά¬ 
δου ΤΕ Διοικητικού-Λογιστικού με Δ' βαθμό. 

ιστ) Σατραζέμη Μαρία, μόνιμο υπάλληλο του κλάδου 
ΠΕ Διοικητικού με Ε' βαθμό. 

ιζ) Στεφάνου Ελένη, μόνιμο υπάλληλο του κλάδου ΠΕ 
Διοικητικού με Δ' βαθμό. 

ιη) Σφυρίδου Σεβαστιανή, μόνιμο υπάλληλο του κλά¬ 
δου ΠΕ Διοικητικού με Γ' βαθμό. 

ιθ) Χρυσαφίτη Ιωάννη, μόνιμο υπάλληλο του κλάδου 
ΠΕ Διοικητικού με Δ' βαθμό. 

2. Το δικαίωμα υπογραφής της προηγουμένης παρα¬ 
γράφου περιλαμβάνει την έκδοση αποφάσεων χορή¬ 
γησης ή ανανέωσης αδειών διαμονής, καθώς και την 
έκδοση αντίστοιχων απορριπτικών ή ανακλητικών απο¬ 
φάσεων ως προς όλες τις κατηγορίες αδειών διαμονής 
με εξαίρεση αυτές για τη χορήγηση των οποίων απαι¬ 
τείται η έκδοση κοινής υπουργικής απόφασης. 

Στις πράξεις του προηγουμένου εδαφίου συμπερι- 
λαμβάνονται και όλα τα προπαρασκευαστικά έγγραφα 
για την έκδοση των πράξεων αυτών, όπως η αναζήτηση 
συμπληρωματικών δικαιολογητικών και η αναζήτηση 
στοιχείων από άλλες υπηρεσίες. 

3. Το δικαίωμα υπογραφής για τις πράξεις της προη¬ 
γούμενης παραγράφου διατηρείται παράλληλα και για 
το μεταβιβάζον όργανο. 

Άρθρο 9 

1. Αναθέτουμε στο Γενικό Διευθυντή Μεταναστευτι- 
κής Πολιτικής και Κοινωνικής Ένταξης την κατάρτιση 
«Πρωτοκόλλου διαδικασιών», στο οποίο περιγράφονται 
αναλυτικά οι ενέργειες που θα πρέπει να εκτελούν οι 
υπάλληλοι, κατά τη διαδικασία έκδοσης των αδειών 
διαμονής, ανά θέση εργασίας. 

2. Αναθέτουμε στους προϊσταμένους των αρμοδίων 
για την έκδοση αδειών διαμονής Τμημάτων: 

α) Το συντονισμό των υπαλλήλων του Τμήματος τους με 
σκοπό την ομοιόμορφη εφαρμογή της κείμενης νομοθεσίας. 

β) Τη σύγκληση συναντήσεων όλων των υπαλλήλων 
του Τμήματος τουλάχιστον άπαξ εβδομαδιαίως για τη 
συζήτηση και επίλυση των αναφυόμενων προβλημάτων 
και την εμπέδωση του αισθήματος συνεργασίας και 
ασφάλειας των εργαζομένων. 

γ) Τον δειγματοληπτικό έλεγχο αποφάσεων που εκδί- 
δονται από τους υπαλλήλους του Τμήματός τους. 

3. Οι λοιποί προϊστάμενοι των υπερκείμενων οργα¬ 
νικών μονάδων διατηρούν το δικαίωμα ποιοτικού και 
ποσοτικού ελέγχου του παραγόμενου έργου ανά τακτά 
ή έκτακτα χρονικά διαστήματα. 

Άρθρο 10 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. Από 
την ημερομηνία αυτή καταργείται η υπ’ αριθ. οικ. 1662/ 
17.1.2014 (ΦΕΚ Β' 186) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΛΕΩΝΙΔΑΣ ΓΡΗΓΟΡΑΚΟΣ 
-♦- 

Αριθ. 17785/Γ2 (3) 

Έγκριση του Προγράμματος Παιδαγωγικής και Διδα¬ 
κτικής Επάρκειας Αποφοίτων Πανεπιστημιακών 
Τμημάτων, του Παιδαγωγικού Τμήματος Δημοτικής 
Εκπαίδευσης της Σχολής Επιστημών Αγωγής του 
Πανεπιστημίου Κρήτης. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 3 περ. α' του Ν. 3848/ 
2010 «Αναβάθμιση του ρόλου του εκπαιδευτικού - κα¬ 
θιέρωση κανόνων αξιολόγησης και αξιοκρατίας στην 
εκπαίδευση και λοιπές διατάξεις» (ΦΕΚ 71 Α'), όπως 
τροποποιήθηκε με το άρθρο 36 παρ. 22 περ. α' του 
Ν. 4186/2013. 

2. Τις διατάξεις του ν. 3966/2011 «Θεσμικό πλαίσιο των 
Πρότυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις» (ΦΕΚ 118 Α'). 

3. Την υπ’ αριθ. 35/14-10-2013 (θέμα 9°) πράξη του Ιν¬ 
στιτούτου Εκπαιδευτικής Πολιτικής (Ι.Ε.Π.) 


4. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του Π.Δ. 63/2005 (ΦΕΚ 
98 Α'), κατ’ εφαρμογή των οποίων βεβαιώνεται ότι από 
τις διατάξεις της παρούσης δεν προκαλείται δαπάνη 
σε βάρος του κρατικού προϋπολογισμού, 

5. Την απόφαση της Συγκλήτου του Πανεπιστημίου 
Κρήτης, όπως διατυπώνεται στα Πρακτικά της υπ’ αριθ. 
302/24-05-2012 Τακτικής Συνεδρίας της Συγκλήτου (θέμα 
3ο/θέματα Ακαδημαϊκά: «Επανυποβολή προς έγκριση 
Προγράμματος "Παιδαγωγικής και Διδακτικής Επάρκει¬ 
ας" Α'/θμιας Εκπαίδευσης - Αναμορφωμένη πρόταση», 
εγκρίνεταί: 

Το Πρόγραμμα Παιδαγωγικής και Διδακτικής Επάρκει¬ 
ας Αποφοίτων Πανεπιστημιακών Τμημάτων, του Παιδα¬ 
γωγικού Τμήματος Δημοτικής Εκπαίδευσης της Σχολής 
Επιστημών Αγωγής του Πανεπιστημίου Κρήτης, καθώς 
το πρόγραμμα Σπουδών του Προγράμματος πληροί τις 
προβλεπόμενες από το νόμο προϋποθέσεις (άρθρο 2 
παρ. 3 περ. α' του Ν. 3848/2010, όπως τροποποιήθηκε με 
το άρθρο 36 παρ. 22 περ. α' του Ν. 4186/2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Φεβρουάριου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. Φ.2.ΓΒ/155360/Δ5 (4) 

Χορήγηση άδειας ιδιωτικού Σχολείου Πρωτοβάθμιας 
Εκπαίδευσης - Συστεγαζόμενου Νηπιαγωγείου με 
ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις ισχύουσες διατάξεις του ν.682/77 Α, 244. 

2. Τ ις διατάξεις της υποπαρ. Θ3, της παρ. θ του άρ¬ 
θρου πρώτου του ν.4093/2012 Α, 222, «Εγκριση Μεσο¬ 
πρόθεσμου ... 2013-2016», όπως τροποποιήθηκαν από τις 
διατάξεις του άρθρου 30 του ν.4111/2013, Α, 18 «Συνταξιο- 
δοτικές ρυθμίσεις ... και άλλες επείγουσες διατάξεις» και 
όπως αντικαταστάθηκαν από τις διατάξεις του άρθρου 
πρώτου του ν.4152/2013 Α,107 «Επείγοντα μέτρα εφαρμο¬ 
γής ... και 4127/13» και του άρθρου 33 του ν.4186/2013 (Α, 
193) «Αναδιάρθρωση της Δευτεροβάθμιας Εκπαίδευσης 
και λοιπές διατάξεις. 

3. Την υπ’ αριθ. 10135/1Α/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του ν.4093/2012» 
(Β, 3057), όπως τροποποιήθηκε με την υπ’ αριθ. 34566/ 
ΙΑ/12-03-2013 υπουργική απόφαση (Β,756). 

4. Την υπ’ αριθ. 151678/1Α/3-12-2012 υπουργική από¬ 
φαση «Καθορισμός απαιτούμενων δικαιολογητικών .. 
ΝΠΔΔ» (Β, 3324). 

5. Την υπ’ αριθ. 35346/12-07-2013 απόφαση χορήγησης 
άδειας ίδρυσης και λειτουργίας μονάδας φροντίδας 
προσχολικής αγωγής και διαπαιδαγώγησης του Δήμου 
Κηφισιάς στην εταιρεία «ΝΙΚΟΛΟΠΟΥΛΟΥ ΑΛΕΞΙΑ ΚΑΙ 
ΣΙΑ ΟΕ». 

6. Την από 22-05-2013 αίτηση της νομίμου εκπροσώπου 
της εταιρείας με την οποία δηλώνεται και ο αριθμός 
των νηπίων. 

7. Την υπ’ αριθ. ΔΑ/34150/20-09-2013 Γνώμη του ΕΟΠ- 
ΠΕΠ. 

8. Το άρθρο 2 της υπ’ αριθ. 90595/ΣΤ5/5-7-2013 από¬ 
φασης του Πρωθυπουργού και του Υπουργού Παιδεί¬ 
ας και Θρησκευμάτων «Ανάθεση αρμοδιοτήτων... στον 
Υφυπουργό Παιδείας και Θρησκευμάτων Συμεών Κεδί- 
κογλου» (Β, 1667), αποφασίζουμε: 

Από το σχολικό έτος 2013-2014, χορηγούμε στην εται¬ 
ρεία «ΝΙΚΟΛΟΠΟΥΛΟΥ ΑΛΕΞΙΑ ΚΑΙ ΣΙΑ ΟΕ» με νόμιμο 
εκπρόσωπο στο ΥΠΑΙΘ την ΝΙΚΟΛΟΠΟΥΛΟΥ ΑΛΕΞΙΑ, 
άδεια ιδιωτικού Σχολείου Πρωτοβάθμιας Εκπαίδευσης - 
Νηπιαγωγείου, για αριθμό νηπίων δεκαπέντε (15), συστε¬ 
γαζόμενου στη ΜΦΠΑΔ «ΜΠΑΜΠΙΝΕΡΙΑ». Ο διακριτικός 
τίτλος ίδρυσης και λειτουργίας είναι: «Συστεγαζόμενο 
Νηπιαγωγείο - ΝΙΚΟΛΟΠΟΥΛΟΥ ΑΛΕΞΙΑ ΚΑΙ ΣΙΑ ΟΕ- 
ΜΠΑΜΠΙΝΕΡΙΑ». Το Νηπιαγωγείο θα λειτουργήσει στην 
οδό Δηληγιάννη 2 και Τατοΐου στο Δήμο Κηφισιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθ. Φ.2.ΓΒ/155367/Δ5 (5) 

Χορήγηση άδειας ιδιωτικού Σχολείου Πρωτοβάθμιας 
Εκπαίδευσης - Συστεγαζόμενου Νηπιαγωγείου με 
ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/77 Α, 244. 

2. Τις διατάξεις της υποπαρ. Θ3, της παρ. Ο του άρ¬ 
θρου πρώτου του ν.4093/2012 Α, 222, «Εγκριση Μεσο¬ 
πρόθεσμου ... 2013-2016», όπως τροποποιήθηκαν από 
τις διατάξεις του άρθρου 30 του ν.4111 /2013, Α, 18 «Συ- 
νταξιοδοτικές ρυθμίσεις ... και άλλες επείγουσες δια¬ 
τάξεις» και όπως αντικαταστάθηκαν από τις διατάξεις 
του άρθρου πρώτου του ν.4152/2013 Α, 107 «Επείγοντα 
μέτρα εφαρμογής ... και 4127/13» και του άρθρου 33 του 
ν.4186/2013 (Α, 193) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις. 

3. Την υπ’ αριθ. 10135/1Α/18-11-2012 υπουργική απόφαση 
«Καθορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Ο του πρώτου άρθρου του ν.4093/2012» 
(Β, 3057), όπως τροποποιήθηκε με την υπ’ αριθ. 34566/ 
ΙΑ/12-03-2013 υπουργική απόφαση (Β, 756). 

4. Την υπ’ αριθ. 151678/ΙΑ/3-12-2012 υπουργική από¬ 
φαση «Καθορισμός απαιτούμενων δικαιολογητικών .. 
ΝΓΙΔΔ» (Β, 3324). 

5. Την υπ’ αριθ. 10888/8-09-2006 απόφαση χορήγησης 
άδειας ίδρυσης και λειτουργίας μονάδας φροντίδας 
προσχολικής αγωγής και διαπαιδαγώγησης της Νομαρ¬ 
χίας Αθηνών στην ΓΕΩΡΓΑΤΟΥ ΜΑΡΙΑ-ΕΘΕΛ. 

6. Την από 17-06-2013 αίτηση της ενδιαφερόμενης με 
τις οποίες δηλώνεται και ο αριθμός των νηπίων. 

7. Την υπ’ αριθ. ΔΑ/34150/20-09-2013 Γνώμη του ΕΟΠ- 
ΠΕΠ. 


8. Το άρθρο 2 της υπ’ αριθ. 90595/ΣΤ5/5-7-2013 από¬ 
φασης του Πρωθυπουργού και του Υπουργού Παιδεί¬ 
ας και Θρησκευμάτων «Ανάθεση αρμοδιοτήτων... στον 
Υφυπουργό Παιδείας και Θρησκευμάτων Συμεών Κεδί- 
κογλου» (Β, 1667), αποφασίζουμε: 

Από το σχολικό έτος 2013-2014, χορηγούμε στην 
ΓΕΩΡΓΑΤΟΥ ΜΑΡΙΑ-ΕΘΕΛ, άδεια ιδιωτικού Σχολείου 
Πρωτοβάθμιας Εκπαίδευσης - Συστεγαζόμενου Νηπια¬ 
γωγείου στη ΜΦΠΑΔ «ΜΙΚΡΟΣ ΠΡΙΓΚΙΠΑΣ», για αριθμό 
νηπίων δεκατρία (13). Ο διακριτικός τίτλος ίδρυσης και 
λειτουργίας του Νηπιαγωγείου είναι: «Συστεγαζόμενο 
Νηπιαγωγείο - ΓΕΩΡΓΑΤΟΥ ΜΑΡΙΑ - ΕΘΕΛ». Το Νηπια¬ 
γωγείο θα λειτουργήσει στην οδό Ανδρούτσου 4 στο 
Γ αλάτσι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 
-♦- 

Αριθ. Φ. 10056/31621/1914 (6) 

Ανασύνταξη Καταστατικού του Τομέα Σύνταξης Εφημε¬ 
ριδοπωλών και Υπαλλήλων Πρακτορείων Θεσσαλονί¬ 
κης του Κλάδου Κύριας Ασφάλισης του ΕΤΑΠ-ΜΜΕ. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του β.δ. 12/23-2-1937 (ΦΕΚ Α' 66) «περί 
επεκτάσεως των διατάξεων ν.4434/1929 «περί συστά- 
σεως Ταμείου Ασφαλίσεως τάξεως τινών εργαζομένων 
κ,λπ. και εις τους εφημεριδοπώλας της πόλεως Θεσ¬ 
σαλονίκης». 

2. Τις διατάξεις των άρθρων 39-51 του ν. 3655/2008 
(ΦΕΚ Α' 58). 

3. Τις διατάξεις της παρ. 1 του άρθρου 4 του ν. 4434/ 
1929 (ΦΕΚ Α' 325) σε συνδυασμό με την παρ. 4 του 
άρθρου 138 του ν. 3655/2008 (ΦΕΚ Α' 58). 

4. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Φ.Ε.Κ. Α' 98). 

5. Τις διατάξεις του π.δ. 213/1992 (Φ.Ε.Κ. Α' 102) «Ορ¬ 
γανισμός της Γ ενικής Γ ραμματείας Κοινωνικών Ασφα¬ 
λίσεων». 

6. Τις διατάξεις του άρθρου 1, του π.δ. 189/2009 (Φ.Ε.Κ. 
Α' 221) «Καθορισμός και ανακατανομή αρμοδιοτήτων 
των Υπουργείων» και του άρθρου 4, του π.δ. 85/2012 
(Φ.Ε.Κ. Α' 141) «Ίδρυση και μετονομασία Υπουργείων, 
μεταφορά και κατάργηση υπηρεσιών», όπως τροπο¬ 
ποιήθηκε με το π.δ. 88/2012 (Φ.Ε.Κ. Α' 143) «Τροποποίηση 
του π.δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (Φ.Ε.Κ. Α' 141)». 

7. Τις διατάξεις του π.δ. 86/2012 (Φ.Ε.Κ. Α' 141) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

8. Την υπ’ αριθ. 31720/Σ.503./10-12-1962 απόφαση 
Υπουργού Εργασίας (ΦΕΚ Β' 503/29-12-1962) όπως ισχύει. 

9. Τη γνώμη του Συμβουλίου Κοινωνικής Ασφάλισης 
που ελήφθη κατά την 8η/10-10-2013 συνεδρίασή του, 
σχετικά με πρόταση του Διοικητικού Συμβουλίου του 

ΕΤΑΠ-ΜΜΕ περί τροποποίησης των Καταστατικών δι¬ 
ατάξεων του Τομέα Σύνταξης Εφημεριδοπωλών και 
Υπαλλήλων Πρακτορείων Θεσ/νίκης του Κλάδου Κύριας 
Ασφάλισης του ΕΤΑΠ-ΜΜΕ, που ελήφθη στην υπ’ αριθ. 
50/12-12-2012 συνεδρίασή του. 

10. Την υπ’ αριθ. 9328/48/27-3-2013 ΟικονομικήΈκθεση 
της Διεύθυνσης Αναλογιστικών Μελετών της Γ.Γ.Κ.Α. 
σύμφωνα με την οποία από τις διατάξεις της απόφασης 
αυτής δεν προκαλείται οικονομική επιβάρυνση βραχυ¬ 
πρόθεσμα στον Τομέα Σύνταξης Εφημεριδοπωλών και 
Υπαλλήλων Πρακτορείων Θεσ/νίκης του Κλάδου Κύριας 
Ασφάλισης του ΕΤΑΠ-ΜΜΕ, αποφασίζουμε: 

1. Το Κεφάλαιο Β' του καταστατικού του Τομέα Σύ¬ 
νταξης Εφημεριδοπωλών και Υπαλλήλων Πρακτορεί¬ 
ων Θεσσαλονίκης του Κλάδου Κύριας Ασφάλισης του 
ΕΤΑΠ-ΜΜΕ, όπως έχει συσταθεί με την υπ’ αριθ. 31720/ 
Σ.503./10-12-1962 απόφαση Υπουργού Εργασίας (ΦΕΚ 
Β' 503/29-12-1962) και ισχύει, αντικαθίστανται ως εξής: 

«ΚΕΦΑΛΑΙΟ Β' 

Άρθρο 3 
Ασφαλισμένοι 

1. Στον Τομέα Σύνταξης Εφημεριδοπωλών και Υπαλλή¬ 
λων Πρακτορείων Θεσσαλονίκης ασφαλίζονται υποχρε¬ 
ωτικά, οι παρακάτω κατηγορίες ασφαλισμένων: 

1. Φυσικά πρόσωπα (ατομική άσκηση του επαγγέλ¬ 
ματος): 

Οι εφημεριδοπώλες, διανομείς τύπου και υποπράκτο¬ 
ρες, που έχουν συμπληρώσει το 18ο έτος της ηλικί¬ 
ας, που απασχολούνται με τη διακίνηση, διανομή και 
πώληση εφημερίδων, περιοδικών και λοιπών εντύπων, 
που κυκλοφορούν μέσω των Πρακτορείων, εντός της 
ασφαλιστέας περιοχής αρμοδιότητας του Περιφερεια¬ 
κού Τμήματος Ασφάλισης - Παροχών του ΕΤΑΠ - ΜΜΕ, 
που καθορίσθηκε με την υπ’ αριθ. 31720/Σ.503./10-12-1962 
Απόφαση Υπουργού Εργασίας (ΦΕΚ Β' 503), εφόσον 
πληρούνται σωρευτικά οι προϋποθέσεις του παρόντος 
καθώς και των άρθρων 4 και 14. 

11. Νομικά πρόσωπα: 

Σε περίπτωση που η διακίνηση, διανομή και πώληση 
των εντύπων, εντός της ασφαλιστέας περιοχής διενερ- 
γείται από νομικά πρόσωπα, ανεξαρτήτως εταιρικής 
μορφής, στην ασφάλιση υπάγονται: 

α) Οι ομόρρυθμοι εταίροι, αν πρόκειται για προσωπική 
εταιρεία(ομόρρυθμη ή ετερόρρυθμη) 

β) Οι κάτοχοι εταιρικών μεριδίων ή Μετοχικού Κεφα¬ 
λαίου, ανεξαρτήτως ποσοστού αυτών, αν πρόκειται για 
κεφαλαιουχικές εταιρείες. 

Σε περίπτωση που οι εταιρικοί σκοποί δεν περιορίζο¬ 
νται στη διακίνηση, διανομή και πώληση εντύπων, στην 
ασφάλιση του Τομέα υπάγονται οι κατά κύριο επάγγελ¬ 
μα απασχολούμενοι με διακίνηση διανομή, διανομή και 
πώληση εντύπων μέτοχοι ή εταίροι. 

III. Μισθωτοί: 

Πρόσωπα που έχουν συμπληρώσει το 18ο έτος της 
ηλικίας, τα οποία απασχολούνται κατά κύριο επάγγελμα 
με σχέση εξαρτημένης εργασίας σε φυσικά ή νομικά 
πρόσωπα της υπό I ή II ως άνω περίπτωσης, ως βοηθοί 
αυτών εφόσον πληρούνται σωρευτικά οι προϋποθέσεις 
του παρόντος καθώς και των άρθρων 4 και 14. 

2. Για την υπαγωγή στην ασφάλιση, απαιτείται να 
πληρούνται και οι παρακάτω προϋποθέσεις κατά κα¬ 
τηγορία ασφαλισμένων: 


I. Ο εφημεριδοπώλης, διανομέας τύπου, υποπράκτορας 
συμβάλλεται άμεσα με τα Πρακτορεία ή συμβάλλεται 
με ιδιωτικό συμφωνητικό νόμιμα θεωρημένο ως συνερ- 
γαζόμενος με κάτοχο δελτίου, παραλαμβάνει, παραδίδει 
και πωλεί προσωπικά ή μέσω προσώπων της υπό III 
περίπτωσης έντυπα που υπόκεινται σε εισφορά υπέρ 
του Ταμείου. 

II. Ο έχων την ιδιότητα του εταίρου ή μετόχου με τα 
αναφερόμενα στην παρ. 1 ποσοστά και παραλαμβάνει, 
παραδίδει και πωλεί προσωπικά ή μέσω προσώπων της 
υπό III περίπτωσης έντυπα που υπόκεινται σε εισφορά 
υπέρ του Ταμείου. 

III. Ο μισθωτός συμβάλλεται με σύμβαση εξαρτημέ¬ 
νης εργασίας με πρόσωπα της περίπτωσης I ή II τους 
οποίους και συνδράμει στην παραλαβή, διανομή και 
παράδοση των εντύπων. 

IV. Υπάλληλοι Πρακτορείων Εφημερίδων 

3. Οι τακτικοί έμμισθοι υπάλληλοι που έχουν συ¬ 
μπληρώσει το 18ο έτος της ηλικίας τους και οι οποίοι 
απασχολούνται στα Πρακτορεία Διανομής Τύπου και 
Υποκαταστήματα αυτών που λειτουργούν στο νομό 
Θεσσαλονίκης. 

V. Υπάλληλοι του Τομέα 

4. Οι μόνιμοι υπάλληλοι και κλητήρες του Τομέα. 

5. Τα οικεία Πρακτορεία ή υποκαταστήματα αυτών, 
προκειμένου για εφημεριδοπώλες, διανομείς τύπου και 
υποπράκτορες, υποχρεούνται να γνωστοποιούν στον 
Τομέα τη μεταξύ τους σύμβαση καθώς και τα στοιχεία 
των συμβαλλομένων, στο όνομα των οποίων θα εκδίδο- 
νται τα δελτία εκκαθάρισης και οι σχετικές βεβαιώσεις, 
εντός μήνα από την υπογραφή της σύμβασης. 

Προκειμένου για συνεργαζόμενους εφημεριδοπώλες 
και διανομείς τύπου που συμβάλλονται μεταξύ τους 
με ιδιωτικά συμφωνητικά, ο/οι συμβαλλόμενος/οι με το 
μεγαλύτερο ποσοστό, υποχρεούται να γνωστοποιεί στο 
Ταμείο το ιδιωτικό συμφωνητικό, θεωρημένο από τη 
Δ.Ο.Υ., εντός μήνα από την υπογραφή αυτού. 

Η σύσταση εταιρείας, προσωπικής ή κεφαλαιουχικής 
μορφής, το καταστατικό, η μετοχική σύνθεση αυτής 
καθώς και οποιαδήποτε μεταβολή των αναφερόμενων 
στην παράγραφο αυτή ιδιοτήτων ή στοιχείων, γνωστο¬ 
ποιείται εντός της ίδιας προθεσμίας. 

Προκειμένου για υπαλλήλους πρακτορείων, τα Πρα¬ 
κτορεία Διανομής Τύπου υποχρεούνται να αναγγέλλουν 
στο Ταμείο κάθε νέα πρόσληψη, εντός μήνα. 

Προκειμένου για μισθωτούς που απασχολούνται ως βοη¬ 
θοί των υπό I και II περίπτωση αναφερομένων προσώπων, 
οι συμβαλλόμενοι με την ιδιότητα του εργοδότη υποχρε- 
ούνται να υποβάλλουν στον Τομέα τη σύμβαση εξαρτη¬ 
μένης εργασίας εντός μήνα από την υπογραφή αυτής. 

Η κρίση για τον χαρακτηρισμό ως ασφαλιστέου στον 
Τομέα προσώπου ανήκει στο Δ.Σ. του ΕΤΑΠ-ΜΜΕ, το 
οποίο μπορεί να προσφεύγει σε κάθε κατά την κρίση 
του πρόσφορο στοιχείο εκτός των καθοριζομένων στο 
παρόν άρθρο και το άρθρο 4, προκειμένου να διαμορ¬ 
φώσει άποψη. 

Προαιρετική ασφάλιση 

6. Α. Ασφαλισμένος του Τομέα που έχασε την ιδιότητα 
του υποχρεωτικά ασφαλισμένου έχει τη δυνατότητα 
ύστερα από σχετική αίτηση, να συνεχίσει προαιρετικά 
την ασφάλισή του, εφόσον: 

α) έχει πραγματοποιήσει δέκα (10) έτη στην ασφάλιση 
του Τομέα 

β) έχει διακόψει αποδεδειγμένα την υποχρεωτικά 
ασφαλιστέα στον Τομέα εργασία του 
γ) δεν απασχολείται σε εργασία ασφαλιστέα σε 
οποιοδήποτε Φορέα Κύριας Ασφάλισης 
δ) δεν είναι ανάπηρος σε ποσοστό ικανό να θεμελιώ¬ 
σει συνταξιοδοτικό δικαίωμα λόγω αναπηρίας σύμφωνα 
με τη νομοθεσία του Τομέα. 

Η μη ύπαρξη της αναπηρίας αποδεικνύεται με από¬ 
φαση της οικείας Υγειονομικής Επιτροπής, στην οποία 
παραπέμπεται ο ασφαλισμένος μετά την υποβολή της 
αίτησης για συνέχιση της ασφάλισής του προαιρετικά. 

Β. Η συνέχιση προαιρετικά της ασφάλισης αρχίζει 
από την ημερομηνία υποβολής της σχετικής αίτησης 
και λήγει: 

α) από την πρώτη του επομένου μήνα εκείνου της 
υποβολής της αίτησης διακοπής. 

β) από την ημέρα ανάληψης εργασίας ασφαλιστέας 
σε οποιοδήποτε ασφαλιστικό φορέα κύριας ασφάλισης. 

γ) όταν θεμελιώνεται με οποιονδήποτε τρόπο δικαίω¬ 
μα σύνταξης με βάση τη νομοθεσία του Τομέα. 

δ) όταν καθυστερήσει η καταβολή των ανάλογων 
εισφορών πέραν του εξαμήνου από τότε που έγιναν 
απαιτητές οπότε και χάνεται οριστικά το δικαίωμα του 
ασφαλισμένου για προαιρετική συνέχιση της ασφάλισης, 
ε) με το θάνατο του ασφαλισμένου 
Γ. Ο προαιρετικά ασφαλισμένος υποχρεούται στην 
καταβολή μηνιαίων εισφορών που είναι ίσες με το 
20% των αποδοχών που προβλέπει για το έτος 2009 
η 3η κλίμακα της Συλλογικής Σύμβασης Εργασίας των 
Υπαλλήλων-μελών τηςΈνωσης Προσωπικού Ημερησίων 
Εφημερίδων Αθηνών της 17-7-2008 για εργαζόμενο με 
20 έτη υπηρεσίας. 

Οι εισφορές καταβάλλονται μέχρι το τέλος του επό¬ 
μενου μήνα εκείνου στον οποίο αντιστοιχούν, σε πε¬ 
ρίπτωση δε καθυστέρησης καταβολής, εφαρμόζεται η 
νομοθεσία του Τομέα που αφορά τις εισφορές για την 
υποχρεωτική ασφάλιση. 

Εισφορές που καταβλήθηκαν μέχρι την για οποιοδή- 
ποτε λόγο διακοπή της προαιρετικής ασφάλισης δεν 
επιστρέφονται, όσες δε καταβλήθηκαν μετά τη διακοπή, 
επιστρέφονται άτοκα. 

Δ. Ο χρόνος της προαιρετικής ασφάλισης, μετά την 
καταβολή των ανάλογων ασφαλιστικών εισφορών εξο¬ 
μοιώνεται με αυτόν της υποχρεωτικής ασφάλισης για 
κάθε έννομη συνέπεια. 

Αρθρο 4 

Προϋποθέσεις εγγραφής 
ασφαλισμένων δικαιολογητικά 

1. Για να εγγράφει ασφαλισμένος στον Τομέα απαι¬ 
τείται να πληροί τις οριζόμενες στο άρθρο 3 του κατα¬ 
στατικού προϋποθέσεις, να υποβάλλει τα δικαιολογη- 
τικά που ορίζονται στην παρ. 5 του προαναφερομένου 
άρθρου, όπως ισχύει μετά την τροποποίηση αυτού και 
επιπροσθέτως: 

α) αίτηση που συνοδεύεται από ληξιαρχική πράξη ή 
πιστοποιητικό γεννήσεως και τυχόν πιστοποιητικό οι¬ 
κογενειακής κατάστασης για τα προστατευόμενα μέλη, 
β) γνωμάτευση Υγειονομικής Επιτροπής από την οποία 
προκύπτει ότι είναι ικανός για την άσκηση του επαγ¬ 
γέλματος, 

γ) βεβαίωση έναρξης δραστηριότητας από την οικεία 
Δ.Ο.Υ., 


δ) πρωτότυπο ιδιωτικό συμφωνητικό συνεργαζόμενων 
φυσικών ή και νομικών προσώπων, νόμιμα θεωρημένο 
από την οικεία Δ.Ο.Υ., 

ε) υπεύθυνη δήλωση του ν. 1599/1986 του ιδίου του 
ασφαλισμένου, η οποία κατά περίπτωση συνοδεύεται 
από βεβαίωση των οικείων Πρακτορείων ή του/των επι¬ 
κεφαλής κατόχων ατομικών δελτίων για τους συνεργα- 
ζόμενους με αυτούς, 

στ) σύμβαση εξαρτημένης εργασίας για τους μισθω¬ 
τούς. 

2. Για την ημερομηνία υπαγωγής στην ασφάλιση λαμ- 
βάνεται υπόψη η ημερομηνία έναρξης στην οικεία Δ.Ο.Υ. 
ή η ημερομηνία πρόσληψης για τους μισθωτούς. 

3. Το Διοικητικό Συμβούλιο του ΕΤΑΠ-ΜΜΕ μπορεί με 
σχετική απόφασή του να ζητεί από τους ασφαλισμέ¬ 
νους την προσαγωγή και άλλων, εκτός των ανωτέρω 
εγγράφων ή στοιχείων προκειμένου να διαμορφώσει 
άποψη για κάθε ζήτημα που σχετίζεται με την υπαγωγή 
στην ασφάλιση.» 

2. Ομοίως οι παράγραφοι από 1 έως και 4 του άρθρου 
14 του Κεφαλαίου Ε' του καταστατικού του Τομέα Σύ¬ 
νταξης Εφημεριδοπωλών και Υπαλλήλων Πρακτορεί¬ 
ων Θεσσαλονίκης του Κλάδου Κύριας Ασφάλισης του 
ΕΤΑΠ-ΜΜΕ, όπως έχει συσταθεί με την υπ’ αριθ. 31720/ 
Σ.503./10-12-1962 Απόφαση Υπουργού Εργασίας (ΦΕΚ 
Β' 503/29-12-1962) και ισχύει, αντικαθίστανται ως εξής: 

«ΚΕΦΑΛΑΙΟ Ε' 

Περιουσία 
Αρθρο 14 

Πόροι του Τομέα είναι: 

1. Ένα (1%) επί τοις εκατό επί της τιμής πώλησης 
κάθε εφημερίδας, περιοδικού, φυλλαδίου βιβλίου ή 
οποιουδήποτε άλλου εντύπου που πωλείται εντός της 
ασφαλιστέας περιοχής του Τομέα, όπως καθορίσθηκε 
με την υπ’ αριθ. 31720/Σ.503./10-12-1962 Απόφαση Υπουρ¬ 
γού Εργασίας (ΦΕΚ Β' 503), το οποίο παρακρατείται 
από την καθορισμένη αμοιβή κάθε προσώπου από τα 
αναφερόμενα στις περ. I και II της παρ. 1 του άρθρου 3 
του καταστατικού. 

Ως κατώτατα όρια μηνιαίων εισφορών ανά έτη ασφά¬ 
λισης καθορίζονται τα εξής: 
α. Μέχρι ενός έτους ασφάλισης το ποσό των 100 ευρώ, 
β. Από 1 έως 5 έτη το ποσό των 140 ευρώ, 
γ. από 5 έως 10 έτη το ποσό των 180 ευρώ, 
δ. από 10 έως 20 έτη το ποσό των 220 ευρώ και 
ε. από 20 έτη και πάνω το ποσό των 250 ευρώ. 
Εφόσον από την εισφορά του ως άνω αναφερομένου 
ποσοστού επί της τιμής πώλησης δεν καλύπτονται τα 
παραπάνω ποσά, ο ασφαλισμένος υποχρεούται να κα¬ 
ταβάλλει στον Τομέα το ποσό που υπολείπεται από την 
ανωτέρω κλίμακα ανά μήνα εκκαθάρισης. 

Ειδικά στην περίπτωση φυσικών προσώπων ασφαλι¬ 
σμένων του Τομέα που συμμετέχουν στο μετοχικό ή 
εταιρικό κεφάλαιο εταιρείας, η εισφορά του 1% κατα- 
νέμεται στην ατομική μερίδα του κάθε ασφαλισμένου 
σύμφωνα με το ποσοστό συμμετοχής στο μετοχικό ή 
εταιρικό κεφάλαιο και ότι τυχόν απομένει μεταφέρε- 
ται στη μερίδα αυτού με το μεγαλύτερο ποσοστό. Τα 
προαναφερόμενα εφαρμόζονται αναλόγως και στην 
κατανομή των εισφορών των συνεργαζομένων εφημε¬ 
ριδοπωλών με ιδιωτικό συμφωνητικό. 

2. 0,50% επί της τιμής πώλησης κάθε ημερήσιας εφη¬ 
μερίδας, περιοδικού, φυλλαδίου, βιβλίου ή οποιουδήποτε 
άλλου εντύπου που εκδίδεται στην Ελλάδα και που πω¬ 
λείται εντός της ασφαλιστέας περιοχής του Τομέα, το 
οποίο παρακρατείται από την αμοιβή των Πρακτορείων 
ή οποιουδήποτε άλλου φυσικού ή νομικού προσώπου 
που έχει αναλάβει την πώληση αυτών. 

3/Ενα (1%) τοις εκατό επί της τιμής πώλησης κάθε 
εφημερίδας, περιοδικού, βιβλίου, φυλλαδίου ή οποιου- 
δήποτε άλλου εντύπου που πωλείται εντός της ασφα- 
λιστέας περιοχής του Τομέα, το οποίο βαρύνει τους 
εκδότες των εντύπων αυτών και το οποίο παρακρατεί- 
ται και αποδίδεται από τα Πρακτορεία ή οποιοδήποτε 
άλλο φυσικό ή νομικό πρόσωπο που αναλαμβάνει τη 
διακίνηση και διανομή. 

4. Εισφορά των ασφαλισμένων υπαλλήλων των Πρα¬ 
κτορείων και των προσώπων που απασχολούνται ως 
μισθωτοί, σύμφωνα με τα οριζόμενα στην περ. III της 
παρ. 1 του άρθρου 3 του καταστατικού ίση με πέντε (5%) 
τοις εκατό επί του καταβαλλομένου μισθού, με κατώτα- 
τη βάση υπολογισμού τις αποδοχές που προβλέπονται 
από τη Συλλογική Σύμβαση Εργασίας της Ε.Π.Η.Ε.Α. για 
υπάλληλο με 1-2 έτη υπηρεσίας της 3ης κλίμακας για 
το έτος 2008.» 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. απόφ. 312/2013 (7) 

Καθορισμός τελών χρήσης Πάρκων και Αλσών αρμο¬ 
διότητας της Περιφέρειας Αττικής. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ 
(συνεδρίαση 36η/17-10-2013 θέμα 4°) 

Έχοντας υπόψη: 

1. Το άρθρο 163 του Ν. 3852/2010 (ΦΕΚ 87/Α707-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Το άρθρο 1 του ΠΔ 98/2000 (ΦΕΚ 85/τ.Α7ΐ5-03-2000). 

3. Το άρθρο 83 του ΠΔ 30/1996 (ΦΕΚ 21/τ.Α'/1996) σε 
συνδυασμό με το άρθρο 3 του Ν. 1080/1998 (ΦΕΚ 246/ 
τ.Α'/1998). 

4. Την υπ’ αριθ. 17/2009 απόφαση του Διευρυμένου 
Νομαρχιακού Συμβουλίου Αθηνών - Πειραιώς (ΦΕΚ 48/ 
Β722-01-2010) «Καθορισμός τελών και συντελεστών χρή- 
σεως στο πεδίο του Άρεως και το Αττικό Άλσος για 
το έτος 2010». 

5. Την υπ’ αριθ. 55/2013 απόφαση της Εκτελεστικής 
Επιτροπής της Περιφέρειας Αττικής. 

6. Τις τιμές που έχει ορίσει για ανάλογες περιπτώσεις 
ο Δήμος Αθηναίων. 

7. Την υπ’ αριθ. οικ. 185461/26-09-2013 εισήγηση της 
Αντιπεριφερειάρχη Λ. Βασιλάκου. 


8. Το γεγονός ότι από την απόφαση αυτή δεν προκα- 
λείται δαπάνη στον προϋπολογισμό της Περιφέρειας 
Αττικής, αποφασίζει: 

Τον καθορισμό τελών χρήσης Πάρκων και Αλσών 
αρμοδιότητας της Περιφέρειας Αττικής μειωμένων 
κατά περίπου 30% από τις προηγούμενες και συγκε¬ 
κριμένα: 

α) για κινηματογραφήσεις από επαγγελματίες τέλος 
χρήσης 600 ευρώ ημερησίως για το Πεδίο του Αρεως 
και 500 ευρώ για το Αττικό 

β) για τη διοργάνωση μικρών ιδιωτικών εκδηλώσεων 
τέλος χρήσης χώρου 50 ευρώ. 

γ) για το Αττικό Θέατρο τέλος χρήσης ημερησίως 500 
ευρώ και 10% επί των εσόδων από τα εισιτήρια, όταν 
αυτά υπερβαίνουν το πλαφόν των 500 ευρώ. 

Για το κυλικείο του Αττικού θεάτρου 50 ευρώ ημε¬ 
ρησίως. 

δ) για τη διοργάνωση εκθέσεων επαγγελματιών και 
συλλόγων τους, 500 ευρώ ημερησίως. 

ε) σε ότι αφορά στις κινητές καντίνες, για την ολιγο- 
ήμερη κίνησή τους στο χώρο, και για ειδικές περιπτώ¬ 
σεις 50 ευρώ ημερησίως. Σε περίπτωση μακροχρόνιας 
παραμονής θα πρέπει να προκηρυχτεί η θέση. 

Αναλυτικότερα για περίπτερα και τραπεζοκαθίσματα 
ετησίως αποφασίζεταί: 

ΠΕΡΙΠΤΕΡΑ 

Να επιτρέπεται ένα ψυγείο παγωτών και ένα ψυγείο 
αναψυκτικών με εμβαδόν για το καθ' ένα που δεν υπερ¬ 
βαίνει το 1,5 τ.μ. 

Γ ια τα ρολά παραχωρείται χώρος 1,8 τ.μ.. 

ΤΕΛΗ 

100 ευρώ ανά τ.μ. για τα ρολά 

300 ευρώ ανά τ.μ. για τα ψυγεία 

ΚΑΤΑΣΤΗΜΑΤΑ 

Πλατεία Πρωτομαγιάς: 100 ευρώ ετησίως ανά τ.μ. 

Πεζοδρόμιο οδού Μπούσγου 70 ευρώ ανά τμ 

Αττικό Αλσος, περιοχή Α 

(περιοχή τέννις, γήπεδο 5X5, μπάσκετ) 120 ευρώ ανά 

τ.μ. 

Τ α τέλη αφορούν ποσά σε ετήσια βάση. 

Γ ια τα τραπεζοκαθίσματα σε περίπτωση παράνομης 
επέκτασης, να επιβάλλεται πρόστιμο διπλάσιο του κα¬ 
θορισμένου τέλους, όπως και για τα περίπτερα, εφ' όσον 
υπερβούν τον προκαθορισμένο χώρο. 

Γ ια την διενέργεια πολιτιστικών εκδηλώσεων από δη¬ 
μόσιους φορείς, ΜΚΟ, κοινωνικούς φορείς κ.λπ. 

Τμήματα των Πάρκων και εγκαταστάσεις αυτών μπο¬ 
ρεί να διατίθενται δωρεάν για ορισμένο χρονικό διάστη¬ 
μα, υπό την προϋπόθεση ότι δεν εμποδίζεται η είσοδος 
και κυκλοφορία των επισκεπτών των Πάρκων και τη¬ 
ρούνται οι διατάξεις του κανονισμού λειτουργίας του. 

Κάθε άλλη πιθανή πρόταση θα εξετάζεται κατά πε¬ 
ρίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΚΑΡΑΜΠΕΛΑΣ 

